SPECIFIKACIJA PROIZVODA

	Naziv koji se želi zaštititi 
	Zaštićena oznaka porijekla Bjelopavlići

	Vrste proizvoda od grožđa
	vino


	Opis proizvoda (analitička i organoleptička svojstva)
Glavne vrste vina
U subregionu Bjelopavlići najzastupljenija su tri tipa crvenih vina:
Bjelopavlići Vranac – mirno suvo vino rubin-crvene boje sa ljubičastim odsjajem. Odlikuje se umjereno višim sadržajem alkohola (prosječno 12,9%vol.), optimalnom kiselošću (prosječna pH vrijednost 3,48), umjereno nižim ukupnim sadržajem kiselina (prosječno 3,7g/l), nešto većom gustinom (prosječno 0,9953) i relativno visokim sadržajem ekstrakta (prosječno 25,50g/l). Vino ima prijatnu, harmoničnu i izraženu sortnu aromu, uz blago naglašenu gorčinu. Punog je tijela, sa izraženom postojanošću aroma i odličnim gustativnim balansom. Dominiraju arome ljubičice i aromatičnog bilja, uz diskretnu notu šljive. Boja vina je intenzivno ljubičastocrvena sa rubinskim odsjajem. Ova vina se uglavnom odlikuju nižim sadržajem ukupnih polifenola i većim sadržajem antocijana.
Sortni sastav: najmanje 85% grožđa potiče od sorte Vranac, dok do 15% mogu činiti druge nearomatične vinske sorte koje se uzgajaju u subregionu Bjelopavlići.
Bjelopavlići Vranac–Kratošija – mirno suvo crveno vino sa pretežno nižim sadržajem alkohola (prosječno 10,96%vol.), optimalnom kiselošću (prosječna pH vrijednost 3,70), nižim ukupnim sadržajem kiselina (prosječno 3,95g/l), većom gustinom (prosječno 0,9948) i povećanim sadržajem ekstrakta (prosječno 24,58g/l). Vino je crveno-ljubičaste boje u kojoj dominiraju crveni pigmenti, prvenstveno antocijani. Ova vina uglavnom imaju nizak sadržaj ukupnih polifenola i srednji sadržaj antocijana. Aromatski profil karakterišu umjerene note ljubičice, uz izraženije arome šljive i svježih biljnih nota. Vina su odgovarajuće punoće, umjerene kiselosti i blago izražene gorčine, sa umjereno manjom postojanošću aroma i uravnoteženim ukusom.
Sortni sastav: najmanje 70% grožđa potiče od sorte Vranac, dok do 30% čini sorta Kratošija.
Bjelopavlići Kratošija – mirno suvo crveno vino sa umjereno višim sadržajem alkohola (prosječno 13,09%vol.), optimalnom kiselošću (prosječna pH vrijednost 3,75), umjereno nižim ukupnim sadržajem kiselina (prosječno 4,52g/l), većom gustinom (prosječno 0,9944) i visokim sadržajem ekstrakta (prosječno 29,94g/l). Ova vina uglavnom imaju niži sadržaj ukupnih polifenola i srednji sadržaj antocijana. Rubin-crvene su boje sa umjerenim ljubičastim odsjajem, pri čemu dominiraju crveni pigmenti. U aromatskom profilu dominiraju note maline i šljive. Vina su srednjeg tijela, sa izraženom kiselošću i gotovo neprimjetnom gorčinom. Odlikuju ih dobra postojanost aroma i odličan gustativni balans.
Sortni sastav: najmanje 85% grožđa potiče od sorte Kratošija, dok do 15% mogu činiti druge nearomatične vinske sorte koje se uzgajaju u subregionu Bjelopavlići.
Mirna bijela vina
Viognier – najmanje 85% grožđa sorte Viognier, uz mogućnost da do 15% čine druge nearomatične vinske sorte koje se uzgajaju u subregionu Bjelopavlići.
Mirna roze vina
Merlot Rosé – najmanje 85% grožđa sorte Merlot, uz mogućnost da do 15% čine druge nearomatične vinske sorte iz subregiona Bjelopavlići.
Cabernet Sauvignon Rosé – najmanje 85% grožđa sorte Cabernet Sauvignon, i do 15% druge nearomatične vinske sorte.
Syrah Rosé – najmanje 85% grožđa sorte Syrah, i do 15% druge nearomatične vinske sorte.
Kratošija Rosé – najmanje 85% grožđa sorte Kratošija, i do 15% druge nearomatične vinske sorte.
Vranac Rosé – najmanje 85% grožđa sorte Vranac, i do 15% druge nearomatične vinske sorte.
Vranac–Kratošija Rosé – najmanje 70% grožđa sorte Vranac, do 30% grožđa sorte Kratošija.
Opis glavnih tipova vina prema boji
Crvena vina
Crvena vina proizvedena u subregionu Bjelopavlići pretežno su mirna suva vina rubin-crvene do ljubičastocrvene boje, sa različitim intenzitetom ljubičastog odsjaja. Odlikuju se umjerenim do umjereno visokim sadržajem alkohola, uravnoteženom kiselošću, relativno nižim ukupnim sadržajem kiselina, povećanim sadržajem ekstrakta i nešto većom gustinom.
Aromatski profil ovih vina je složen i harmoničan, sa izraženim cvjetnim, biljnim i voćnim notama, među kojima dominiraju ljubičica, šljiva i malina. U zavisnosti od stila vina mogu biti prisutne i diskretne biljne nijanse. Na nepcu su srednjeg do punog tijela, sa dobro uklopljenom kiselošću, neznatno do umjereno izraženom gorčinom i uravnoteženim, postojanim završetkom. Dobra do odlična postojanost aroma doprinosi ukupnoj senzornoj harmoniji i izraženom sortnom karakteru.
Sa aspekta hemijskog sastava, ova vina se uglavnom odlikuju nižim sadržajem ukupnih polifenola i srednjim do visokim sadržajem antocijana, što doprinosi njihovoj intenzivnoj boji i izraženoj vizuelnoj privlačnosti.
Roze vina
Roze vina proizvode se u manjim količinama i odlikuju se svježim, voćnim karakterom i uravnoteženom strukturom. Uglavnom se proizvode kao mirna vina umjerene kiselosti, sa osvježavajućim ukusom koji naglašava eleganciju, svježinu i sortnu voćnost.
Bijela vina
Bijela vina predstavljaju manje zastupljenu, ali značajnu kategoriju u proizvodnji subregiona Bjelopavlići. Uglavnom se proizvode kao mirna vina i cijene se zbog svoje svježine, izraženog aromatskog intenziteta i uravnotežene kiselosti. Odlikuju se prefinjenim senzornim profilom, izraženim sortnim karakterom i skladnom strukturom ukusa.

	Enološki postupci koji se primjenjuju u proizvodnji vina i ograničenja njihove primjene
Enološki postupci koji se mogu primjenjivati u proizvodnji vina sa zaštićenom oznakom porijekla Bjelopavlići navedeni su u Tabeli 1.
Tabela 1. Najvažniji dozvoljeni enološki postupci u proizvodnji vina sa zaštićenom oznakom porijekla Bjelopavlići.
	R.br.

	Еnоlоški pоstupаk / uslovi primjene (1)
	Оgrаničеnjе u primjеni

	1.
	Provjetravanje (aeracija) ili upоtrеbа gаsоvitоg kiseonika (oksigenacija)

	2.
	Тоplоtnа оbrаdа
	

	
3.
	Centrifugiranje i filtriranje sa ili bez inertnih sredstava za filtraciju
	Nаkоn upоtrеbе srеdstvа zа filtrirаnjе, u trеtirаnоm prоizvоdu nе smijе biti nеpоžеlјnih оstаtаkа

	
4.
	Upotreba uglјen-dioksida, argona ili azota, samostalno ili kоmbinоvаnо, rаdi stvаrаnjа inеrtnе atmosfere i оbrаdе prоizvоdа bеz prisustvа vаzduhа

	5.
	Upotreba kvasaca za proizvodnju vina, suvоg ili u suspenziji sа vinom *

	
6.
	Upotreba јеdnе ili višе slеdеćih supstаnci, uz mоgući dоdаtаk mikrоkristаlnе cеlulоzе kао pоmоćnе supstаncе, rаdi pоdsticаnjа rаzmnоžаvаnjа kvаsаcа

	
	- dodavanje amonijum-bisulfita *
	Nајvišе 0,2g/l (izraženo kao so) (2), оdnоsnо dо оgrаničеnjа zа sаdržај sumpоr diоksidа:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150mg/l, аkо је sаdržај šеćеrа mаnji оd 5g/l,
· оdnоsnо dо 200mg/l, аkо sаdržај šеćеrа niје mаnji оd 5g/l,
· zа svа kvаlitеtnа pjеnušаvа vinа 185mg/l, оdnоsnо dо 235mg/l zа ostаlа pjеnušаvа vinа (3)

	
	- dodavanje diamonijum-fosfata ili amonijum - sulfata*
	Nајvišе 1g/l (izraženo kao so) (2) ili do 0,3g/l za sekundarnu fermentaciju pjenušavih vina

	
	- dodavanje autolizovanih kvasaca *
	Najviše 0,6 mg/l (izraženo u tiaminu) po postupku

	7.
	Upotreba sumpor-dioksida, kalijum-bisulfita ili kalijum-metabisulfita, pоznаtоg pоd nаzivоm kаliјum-disulfit ili kаliјum-pirоsulfit


	Dо оgrаničеnjа zа ukupni sаdržај sumpоr-diоksidа u prоizvоdu kојi sе stаvlја nа tržištе zа dirеktnu lјudsku upоtrеbu:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150 mg/l аkо је sаdržај šеćеrа mаnji оd 5 g/l, оdnоsnо dо 200 mg/l аkо sаdržај šеćеrа niје mаnji оd 5 g/l,
· zа svа kvаlitеtnа pjеnušаvа vinа 185 mg/l, оdnоsnо dо 235 mg/l zа оstаlа pjеnušаvа vinа(3)

	[bookmark: _Hlk235109190]8.
	Uklanjanje sumpor-dioksida fizičkim postupcima * 
	







	9.
	Оbrаdа uglјеm zа еnоlоšku upоtrеbu *
	Nајvišе 100g suvog proizvoda po hl

	10.
	Bistrenje jednim ili višе slеdеćih supstаnci zа еnоlоšku upоtrеbu:
· jestivi želatin,
· bilјni proteini iz pšenice, graška i krompira,
· riblјi mjehur,
· kazein i kalijum-kazeinat,
· albumin iz jaja,
· bentonit,
· silicijum-dioksid u obliku gela ili koloidnog rastvora,
· kaolin,
· tanin,
· hitozan izolovan iz gljive Aspergillus niger
· hitin-glukan izolovan iz Aspergillus niger,
· proteinski ekstrakti kvasca.

	
Upotreba hitozana u tretiranju vina je ograničena do100g/hl.

Upotreba hitin-glukana u tretiranju vina je ograničena do 100g/hl.

Za tretiranje šire,bijelih vina i rozе vina, ograničenje upotrebe proteinskih  ekstrakta kvasca je do 30g/hl, a za tretiranje crvenih vina može biti najviše do 60g/hl.

	
11.
	Upotreba sorbinske kiseline u obliku kalijum- sorbata
	Nајvеćа količina sorbinske kiseline u proizvodu koji se stavlјa nа tržištе: 200mg/l

	

12.
	Dоkisеlјаvаnjе *

	
	Upоtrеbа:
· L(+) vinskе kiselinе,
· L jabučnе kiselinе,
· DL jabučnе kiselinе ili
· mliječnе kiselinе zа dоkisеlјаvаnjе.

	




13.
	Оtkisеlјаvаnjе

	
	Upotreba jednе ili više slеdеćih supstаnci za otkiselјavanje:
· neutralni kalijum-tartarat,
· kalijum-bikarbonat,
· kalcijum-karbonat koji može da sadrži male količine dvostruke kalcijumove soli L(+) vinske i L(-) jabučne kiseline,
· kalcijum-tartarat,
· L(+) vinska kiselina,
· homogeni prеpаrаt vinske kiseline i kalcijum- karbonata u jednakim оdnоsimа, fino mljeveni.

	14.
	Upotreba preparata od ćelijskih opni kvasaca
	Nајvišе 40 g/hl

	15.
	Upotreba polivinil-polipirolidona
	Nајvišе 80 g/hl

	16.
	Upotreba mlijеčnih bakterija
	

	
17.
	
Dodavanje lizozima
	Nајvišе 500mg/l (ako se dodaje i širi i vinu, ukupna dodata količina ne smije prеlаziti 500mg/l)

	
18.
	
Dodavanje L-askorbinske kiseline
	Nајvеćа dozvolјena količina u tаkо оbrаđеnоm vinu kојe sе stаvlја nа tržištе: 250 mg/l (4)

	19.
	Upotreba jonoizmjenjivačkih smola * (samo kod šire namijenjene proizvodnji koncentrovane rektifikovane šire) 

	
20.
	Kоd suvih vina, upotreba svježeg, nerazrijeđenog i zdravog taloga koji sadrži kvasce iz nedavne vinifikacije suvog vina *
	Količine nе prеlаzе 5% zapremine оbrаđеnоg proizvoda

	21.
	Pjеnušаnjе uvоđеnjеm argona ili azota
	

	

22.
	Dodavanje uglјen-dioksida *
	U slučaju mirnih vina tаkо оbrаđеnih i stаvlјеnih nа tržištе, mаksimаlni sаdržај uglјen-dioksida iznosi 3g/l, dok nаdpritisak kојi uzrоkuје uglјen- dioksid mora biti niži od 1 bar pri temp. od 20°C

	
23.
	Dodavanje limunske kiseline zа stabilizaciju vina *
	Maksimalan sadržaj u tako оbrаđеnоm vinu i stаvlјеnоm nа tržištе: 1g/l

	24.
	Dodavanje tanina *
	

	
25.
	Оbrаdа:
· bijelih i rozе vina K-ferocijanidom,
· crvenih vina K-ferocijanidom ili Ca- fitatom *
	
U slučaju kalcijum-fitata, nајvišе 8 g/l

	26.
	Dodavanje metavinske kiseline *
	Nајvišе 100 mg/l

	27.
	Upotreba gumiаrаbikе *
	

	
28.
	Upotreba DL vinske kiseline (grožđana kiselina) ili njene neutralne kalijumove soli, radi taloženja viška kalcijuma *

	
29.
	Rаdi pоspjеšivаnjа tаlоžеnjа tаrtаrаtа, upоtrеbа:
· K-bitartaratа ili K-hidrogen-tartaratа, Ca-tartaratа*
	U slučaju kalcijum-tartarata, nајvišе 200 g/hl

	30.
	
Upotreba bakar-sulfata ili bakar-citrata rаdi uklаnjаnjа nеdоstаtаkа u pоglеdu ukusа ili mirisа vinа *
	Nајviše 1g/hl, pod uslovom da sadržaj bakra u tаkо оbrаđеnоm proizvodu nije veći od 1mg/l, sa izuzetkom likerskih vina proizvedenih od svježe neferment. ili malo fermentisane šire, za koje sadržaj bakra nije veći od 2mg/l

	
31.
	Dodavanje karamelizovanog šećera rаdi pојаčаvаnjа bоје, u skladu sa posebnim propisimа kојimа sе urеđuје primjеnа bоја kоје sе kоristе u prehr. proizvodima* (samo za likerska vina)

	
32.
	Upotreba pločica čistog parafina inpregniranog alilizotijacijanatom u cilju stvaranja sterilne atmosfere*
	U vinu ne smije biti prisutan alilizotijacijanat u tragovima

	 33.
	Dodavanje dimetil-dikarbonata (DMDC) u cilju mikrоbiоlоškе stаbilizаciје *
	Nајvišе 200mg/l bez ostataka (rezidua) koje je moguće detektovati u vinu stаvlјеnоm nа tržištе


	 34.
	Dodavanje manoproteina kvasaca radi postizanja stabilnosti tartarata i proteina u vinu *

	35.
	Оbrаdа еlеktrоdiјаlizоm kаkо bi sе pоstiglа stаbilizаciја tаrtаrаtа u vinu *

	36.
	Upotreba ureaze za smanjenje količine uree u vinu *

	37.
	Upotreba hrastove strugotine („čips”) u proizvodnji i odležavanju vina, uklјučujući i fermentaciju svježeg grožđa i šire (upotreba  pod posebnim pod posebnim uslovima)

	38.
	Upotreba Ca-alginata ili K-alginata *
	

	39.
	Korekcija sadržaja alkohola u vinu *
	

	40.
	Dodavanje karboksimetil-celuloze (celuloz. gume) za stabilizaciju tartarata* (za podkategorije pjenušavih i gazirnih vina)
	Nајvišе 100 mg/l

	41.
	Оbrаdа katjonskim izmjenjivačima u cilju pоstizаnjа stabilizacijе tartarata u vinu *

	42.
	Оbrаdа upotrebom hitozana izolovanog iz gljive Aspergillus niger *
	

	43.
	Tretiranje hitinglukanom izolovanog iz gljive Aspergillus niger *
	

	44.
	Dоkiselјavanje pomoću elekro-membranskog postupka*
	

	45.
	Upotreba enzimskih preparata za enološke namjene u maceraciji, bistrenju, stabilizaciji, filtriranju i oslobađanju aromatskih prekursora grožđa prisutnih u širi i vinu *

	46.
	Dоkiselјavanje оbrаdоm sa katjonskim izmjenjivačima*

	47.
	Smanjenje sadržaja šećera u širi kroz membranske spojnice *

	48.
	Otkiselјavanje elektromembranskim pоstupkоm

	49.
	Upotreba inaktiviranih kvasaca

	50.
	Upravlјanje rastvorenim gasom u vinu pomoću membranskih kontaktora *

	
51.
	Оbrаdа vinа kоrišćеnjеm mеmbrаnskе tеhnоlоgiје u kоmbinаciјi sа аktivnim uglјеm rаdi smаnjеnjа viškа 4-еtilfеnоlа i 4-еtilgvајkоlа *

	
52.
	Upоtrеbа kоpоlimеrа pоlivinilmidаzоlа- pоlivinilpirоlidоnа (PVI/ PVP) *
	Маksimаlо 500mg/l (ukupnа kоličinа nе smijе prеći 500mg/l ukоlikо sе dоdаје i širi i vinu)

	53.
	Upоtrеbа srеbrо-hlоridа *
	Маksimаlmо 1g/hl i оstаtаk u vinu mоrа biti mаnji оd 0,1mg/l (srеbrо)

	54.
	Upotreba aktivatora malolaktičke fermentacije *
	

	Ostali enološki postupci definisani Uredbom Komisije (EK), br. 2019/934

	(1) Оsim аkо niје drugаčiје utvrđеnо, оpisаni pоstupаk ili prоcеs mоžе sе kоristiti zа svjеžе grоžđе, širu, djеlimičnо fеrmеntisаnu širu, djеlimičnо fеrmеntisаnu širu dоbiјеnu оd prоsušеnоg grоžđа, kоncеntrоvаnu širu, nоvо vinо u fеrmеntаciјi(mlado vino u fermentaciji), djеlimičnо fеrmеntisаnu širu zа dirеktnu lјudsku pоtrоšnju, vinо, svе kаtеgоriје pjеnušаvih vinа, pоlupjеnušаvih (biser) vinа, gаzirаnih, slаbоgаzirаnih (gaziranih biser) vinа, likеrskih vinа, vinа dоbiјеnih оd prоsušеnоg grоžđа i vinа dоbiјеnih оd prеzrеlоg grоžđа.
(2) Ove amonijumove soli se mogu koristiti u kombinaciji do ukupne granične vrijednosti 1 g/l, nedovodeći u pitanje gore navedena posebna ograničenja do 0,3 g/l ili do 0,2 g/l.
(3) Zа pjеnušаvа vinа zbоg klimаtskih uslоvа u оdrеđеnim gоdinаmа i u оdrеđеnоm vinоgrаdаrskоm pоdručјu mоžе sе оdоbriti mаksimаlni sаdržај ukupnоg sumpоr-diоksidа kојi је zа 40 mg/l vеći оd prоpisаnоg.
(4) Ograničenje upоtrеbе iznоsi 250 mg/l pо pоstupku.
* Еnоlоški pоstupаk čiја је upоtrеbа pоsеbnо urеđеnа ili kојi sе оdnоsi sаmо nа nеkе kаtеgоriје prоizvоdа оd grоžđа i vinа (ne odnosi se na sve proizvode navedene u napomeni (1)).



Ograničenja u pogledu zaslađivanja
Zaslađivanje nije dozvoljeno.
Ograničenja u pogledu obogaćivanja
Obogaćivanje je dozvoljeno u skladu sa uslovima propisanim Zakonom o vinu.

	  Razgraničenje geografskog područja proizvodnje
Subregion Bjelopavlići obuhvata katastarske opštine koje pripadaju dvijema administrativnim opštinama:
· Opština Danilovgrad: Bare, Brijestovo I, Ćurilac, Danilovgrad, Donji Zagarač, Glavica, Gorica, Grbe, Grlić, Jastreb, Jelenak, Kosić, Kujava, Martinići, Međeđe I, Glizice, Novo Selo, Pažići, Podglavice, Podkraj, Ržišta, Slap, Slatina I, Spuž, Vrela, Zagorak i Zagreda;
· Opština Nikšić: Bogetići, Drenovštica, Milojevići, Povija i Stubica.
Subregion Bjelopavlići ne obuhvata područje gornjeg i srednjeg toka rijeke Zete, od granice katastarskih opština Spuž i Grbe (koordinate: N 42°30′09″ E 19°12′40″ na rijeci Zeti), na području opštine Danilovgrad na jugu, do granice katastarskih opština Povija i Bogetići, na području opštine Nikšić.

	[bookmark: _Hlk235110445]Maksimalni prinosi po hektaru
U subregionu Bjelopavlići, maksimalno dozvoljeni prinos u proizvodnim vinogradima namijenjenim proizvodnji vina sa zaštićenom oznakom porijekla, pri gustini sadnje od 3.000 do 4.000 čokota po hektaru, iznosi 14.000 kg/ha (3,5 kg po čokotu), dok u vinogradima sa gustinom sadnje većom od 4.000 čokota po hektaru iznosi 15.000 kg/ha (3,0 kg po čokotu).
U izuzetno povoljnim godinama prinos može biti povećan za dodatni 1 kg po čokotu, pod uslovom da takvo povećanje ne utiče na kvalitet grožđa, niti na kvalitet i karakteristike vina ovog područja u odnosu na prosječne vrijednosti.


	Glavne sorte vinove loze upotrijebljene u proizvodnji 
Vranac, Kratošija, Cabernet Sauvignon, Syrah, Merlot, Viognier, Chardonnay, Sauvignon Blanc. 

	 Povezanost s geografskim područjem
 Uzročno-posljedična povezanost: Istorija
Istorija crnogorskog vinarstva seže u predromanički period, u vrijeme kada je teritorija današnje Crne Gore bila dio ilirske države. Doseljavanjem Slovena na ove prostore nastavljena je tradicija uzgoja vinove loze. Pisani tragovi o istoriji crnogorskog vinarstva nalaze se i u zapisima Rovinskog, koji pominje tradiciju staru „tri ili više vjekova“.
Prije Drugog svjetskog rata vinarstvo se na području Crne Gore nastavilo intenzivno razvijati. U tom periodu postavljeni su temelji savremenog vinogradarstva. Crna Gora je još 1907. godine, na izložbi vina u Londonu, dobila priznanja za proizvodnju kvalitetnih vina, dok su 1928. godine crnogorska vina uvrštena među šest najboljih vina na izložbi u Beogradu.
U savremenom periodu crnogorska vina osvojila su brojne medalje i priznanja za kvalitet na prestižnim međunarodnim ocjenjivanjima, među kojima su Decanter World Wine Awards u Londonu, Decanter Asia Wine Awards u Hong Kongu, Monde Selection u Briselu, Mundus Vini u Njemačkoj i druga međunarodna takmičenja.
 Naučna istraživanja sprovedena u okviru projekta „Genetička identifikacija autohtonih sorti vinove loze Crne Gore“ potvrdila su postojanje čokota vinove loze starijih od 300 godina na ovom vinogradarskom području, kao i sorti sa velikim brojem genetski srodnih potomaka (genotipova), što predstavlja snažnu potvrdu viševjekovne tradicije vinogradarstva i vinarstva, kao i odnosa stanovništva ovog područja prema vinovoj lozi i vinu.
Uzročno-posljedična povezanost: Klima
Osnovna reljefna obilježja subregiona Bjelopavlići određena su Bjelopavlićkom ravnicom u donjem toku rijeke Zete. Ova ravnica duga je oko 28km, široka približno 8km, a pruža se pravcem sjeverozapad–jugoistok. Ograničena je flišnim terasastim padinama planina Veliki Garač, Mali Garač, Planinica i Ostroška greda. Reljef u sjeverozapadnom dijelu karakterišu brojne tektonske linije, dok se jugoistočni dio odlikuje prostranom ravnicom u koju se strmo spuštaju grebeni okolnih uzvišenja. Ravnica je formirana na krečnjačkoj podlozi, preko koje su nataložena karakteristična glinovita zemljišta nastala pod uticajem sedimenata nekadašnjeg jezera.
Na području subregiona Bjelopavlići preovladava uticaj umjereno izmijenjene mediteranske klime, koju karakteriše neravnomjeran raspored padavina tokom godine. Prosječna mjesečna količina padavina najniža je u julu i iznosi 36,8mm, kada je izražen godišnji minimum padavina. Najveća količina padavina javlja se krajem jeseni i početkom zime, odnosno u novembru, kada prosječno iznosi 367,1mm.
Na najvećem dijelu subregiona Bjelopavlići prosječna količina padavina tokom vegetacionog perioda kreće se u rasponu od 800 do 1.000mm, dok samo manji dio krajnjeg jugoistoka subregiona prima između 600 i 800mm padavina u vegetacionom periodu.
Prosječna godišnja količina padavina na najvećem dijelu subregiona iznosi između 2.000 i 2.500mm, dok se na jugoistočnom području oko Spuža kreće između 1.500 i 2.000mm.
Umjereno visok indeks suše (DI) ukazuje na to da je snabdijevanje vodom uglavnom dovoljno za proizvodnju grožđa. Međutim, specifičan raspored i intenzitet padavina, naročito u kombinaciji sa pojedinim tipovima zemljišta, može tokom vegetacionog perioda dovesti do nedostatka vlage neophodne za normalan razvoj vinove loze. Najveća količina padavina javlja se u prvim mjesecima vegetacije, kada prosječno mjesečno padne više od 130mm. Tokom ljetnjih mjeseci veliki broj dana bez padavina, u kombinaciji sa visokim temperaturama, povećava rizik od negativnih posljedica ljetnje suše. U sušnim godinama period bez padavina može trajati 30 do 60 dana. Pored toga, na većini lokaliteta značajan dio padavina dolazi u obliku obilnih pljuskova, što smanjuje njihovu efektivnu iskoristivost. Na plitkim i propusnim zemljištima voda brzo infiltrira u dublje slojeve, dok na slabije propusnim zemljištima dolazi do površinskog oticanja, zbog čega se ne stvaraju dovoljne rezerve vlage za sušni ljetnji period.
Na najvećem dijelu subregiona Bjelopavlići prosječna godišnja temperatura vazduha kreće se između 14°C i 16°C. U sjevernom dijelu subregiona, oko izvorišta rijeke Zete, duž sjeveroistočne granice na većim nadmorskim visinama, kao i u zapadnom centralnom dijelu u području Bijelog Polja i Veljeg Polja, prosječna godišnja temperatura iznosi između 12°C i 14°C. Samo na veoma malom području jugoistočnog dijela, u predjelima Pržine i Zorski lug, prosječna godišnja temperatura kreće se između 16°C i 18°C.
Podaci o prosječnim mjesečnim temperaturama tokom najhladnijih mjeseci ukazuju da subregion Bjelopavlići ima blage zime. Uticaj toplog vazduha koji sa Jadranskog mora prodire dolinom rijeke Bojane i preko Skadarskog jezera doprinosi višim prosječnim temperaturama tokom ljeta i jeseni. U cjelini posmatrano, klimatski uslovi subregiona obezbjeđuju optimalne prosječne temperature za cvjetanje, porast mladara, formiranje grozdova i sazrijevanje grožđa. Prosječne minimalne temperature vazduha uglavnom se kreću između 1°C i 3°C, tako da ni tokom januara, kao najhladnijeg mjeseca, ne postoji opasnost od izmrzavanja mladara i višegodišnjih djelova čokota.
Prosječna minimalna temperatura vazduha tokom vegetacionog perioda (april–oktobar) na najvećem dijelu ovog vinogradarskog područja iznosi između 14°C i 16°C, pa ne postoji rizik od usporavanja fizioloških procesa usljed niskih temperatura.
Na najvećem dijelu vinogradarskog područja prosječna maksimalna temperatura vazduha u septembru kreće se između 26°C i 28°C. U višim predjelima subregiona na sjeverozapadu i sjeveru ona iznosi između 24°C i 26°C, dok samo veoma mali dio područja ima prosječnu maksimalnu septembarsku temperaturu višu od 28°C. Takve temperaturne vrijednosti pogodne su za sazrijevanje grožđa i smanjenje rizika od razvoja najznačajnijih bolesti vinove loze.
S druge strane, broj dana tokom vegetacionog perioda sa prosječnom maksimalnom temperaturom (Tx) od 35°C ili višom prelazi 20 dana, zbog čega se subregion Bjelopavlići svrstava u vinogradarska područja sa povećanim rizikom od pojave ekstremno visokih temperatura. Takvi uslovi mogu smanjiti asimilaciju ugljen-dioksida, usporiti fotosintezu i povećati potrošnju asimilata usljed intenzivnijeg disanja biljke. Veći broj dana sa ekstremno visokim temperaturama, u kombinaciji sa izraženim ljetnjim vrućinama, može dovesti do zastoja u rastu vinove loze i značajnog smanjenja prinosa grožđa.
[bookmark: _GoBack]Prosječna relativna vlažnost vazduha u subregionu Bjelopavlići kreće se u optimalnom rasponu od 60- 80%. Vlažnost vazduha je uglavnom povoljna tokom rasta i sazrijevanja grozdova. Prosječna godišnja relativna vlažnost vazduha iznosi oko 70%, dok u pojedinim višim predjelima dostiže 75%.
Ovo vinogradarsko područje raspolaže dovoljnom količinom sunčevog zračenja neophodnog za odvijanje fotosinteze. Svjetlosni uslovi omogućavaju normalan rast vinove loze, cvjetanje, oplodnju i sazrijevanje grožđa odgovarajućeg kvaliteta, kao i postizanje visoke rodnosti okaca.
Zaštićen od direktnog uticaja morskih vjetrova, subregion Bjelopavlići izložen je kasnim proljećnim mrazevima, ali i veoma toplim i vlažnim ljetima. Vinogradi su smješteni na nižim nadmorskim visinama, gdje je izraženije prisustvo vlage i magle. Ovi uslovi doprinose tome da se crvena vina odlikuju pretežno rubin-crvenom do ljubičastocrvenom bojom, sa različitim intenzitetom ljubičastih odsjaja. Bijela vina karakterišu svježina, izražen aromatski intenzitet i uravnotežena kiselost.
Uzročno-posljedična povezanost: Geologija i zemljište
Na području subregiona Bjelopavlići dominiraju dva tipa zemljišta koja zauzimaju više od 90% ukupne površine subregiona: smeđa zemljišta – kambisoli, koja pokrivaju gotovo polovinu ukupne površine (47%), i crvenice (terra rossa), koje zauzimaju 42% površine. Ovi tipovi zemljišta odlikuju se dobrim kapacitetom za upijanje i provođenje vode kroz zemljišni profil. Na manjim površinama zastupljeni su i rendzina i pseudoglej, dok se na zanemarljivim površinama javlja glej (euglej).
Sadržaj zemnoalkalnih karbonata, izražen kao % CaCO₃, nije ujednačen. Količina karbonata varira u širokom rasponu, od slabo karbonatnih zemljišta (0–2% CaCO₃) do izrazito karbonatnih zemljišta (više od 10% CaCO₃). Sadržaj humusa, lako pristupačnog kalijuma i fosfora nalazi se na optimalnom nivou za ishranu vinove loze. Takođe, sadržaj bakra, gvožđa i mangana u pristupačnim oblicima je povoljan, što doprinosi izraženijem mineralnom karakteru vina.
Aluvijalno-deluvijalna zemljišta, teški ilovasti i plodni glinoviti nanosi, naročito duž doline rijeke Zete, obezbjeđuju kontinuirano prirodno snabdijevanje vodom i u velikoj mjeri sprečavaju pojavu ljetnjeg vodnog stresa vinove loze. Takvi uslovi omogućavaju ujednačeno i ravnomjerno sazrijevanje grožđa. Kao rezultat, vina se odlikuju zaobljenijim senzornim profilom, skladnom i mekom strukturom, izraženom sočnošću voćnih aroma i ukusa, uz manje izraženu trpkost tanina.
Uzročno-posljedična povezanost: Antropogeni faktor
Prirodne karakteristike subregiona Bjelopavlići (klimatske, pedološko-geološke i orografske), dodatno oblikovane uticajem čovjeka i njegovanjem tradicionalnog načina proizvodnje i čuvanja vina, jedinstvene su u Evropi i od presudnog su značaja za precizno definisanje ovog područja, odnosno za zaštitu porijekla proizvoda sa specifičnim i autentičnim kvalitetom.
Posebno je značajno da, prema klasifikaciji Geoviticultural MCC sistema, uzimajući u obzir ukupnu površinu ovog vinogradarskog područja i vrijednosti bioklimatskih indeksa HI+3, CI-1 i DI-2 (veoma topla klimatska klasa sa umjereno svježim noćima i poluvlažnom klimom), u okviru MCC sistema ne postoji nijedno drugo vinogradarsko područje u svijetu koje pripada istoj klimatskoj klasi.
Osnovno pejzažno obilježje subregiona Bjelopavlići predstavlja prostrana i plodna Bjelopavlićka ravnica, odnosno dolina rijeke Zete, koja se u svom južnom dijelu širi i odlikuje brojnim meandrima rijeke. Ravnica je okružena planinskim masivima. U sjevernim djelovima subregiona padine okolnih brda strmo se spuštaju prema dolini, dok su u južnom dijelu zastupljene blaže padine sa mjestimično razvijenim terasastim terenima.
Bjelopavlićka ravnica bogata je površinskim vodotokovima, između kojih su u pravilnom rasporedu smješteni vinogradi, voćnjaci i povrtlarske površine.
Posebnu vrijednost pejzažu daju šume bukve, hrasta, bora i drugih vrsta drveća, kao i niska prirodna vegetacija. Izuzetan prirodni i kulturni pejzaž predstavlja Ostroška greda sa kompleksom Manastira Ostrog.
Pored izuzetno velikog broja sunčanih časova i povoljnog temperaturnog režima, na koje ukazuju vrijednosti bioklimatskih indeksa, značajan uticaj na kvalitet grožđa i vina ovog područja imaju i zemljišta bez karbonata, izuzetno bogata mikroelementima koji doprinose izraženom mineralnom karakteru vina.
Vinogradarske mjere (osnovna rezidba tokom zimskog mirovanja vinove loze, zelena rezidba tokom vegetacije, vezivanje stabla i mladara, folijarna prihrana i zaštita od bolesti i štetočina) u subregionu Bjelopavlići sprovode se u skladu sa godišnjim dobima, agroekološkim uslovima, uzgojnim oblikom i sortnim sastavom vinove loze. Radi očuvanja kvaliteta grožđa namijenjenog proizvodnji vina sa zaštićenom oznakom porijekla, berba se u najvećem broju slučajeva obavlja ručno.
Agrotehničke mjere, kao što su duboka obrada zemljišta i suzbijanje korova, uglavnom se izvode mehanizovano, dok se pojedini zahvati, prvenstveno plitka obrada zemljišta tokom vegetacije i uklanjanje korova, po potrebi obavljaju ručno ili uz pomoć zaprežne mehanizacije. Zatravljivanje međurednog prostora i đubrenje predstavljaju redovne agrotehničke mjere u ovom vinogradarskom području. Zbog visokih temperatura i smanjenih količina padavina tokom ljetnjih mjeseci, kao i zbog propusnosti zemljišta na većini vinogradarskih lokaliteta, preporučuje se navodnjavanje vinograda, uz očuvanje karakterističnih osobina sorti od kojih se proizvode vina sa zaštićenom oznakom porijekla.
Proizvodnja vina u subregionu Bjelopavlići odvija se pretežno primjenom savremene tehnologije uz kontrolu temperature tokom procesa vinifikacije, dok se kod proizvođača manjeg obima proizvodnje vino proizvodi bez temperaturne regulacije. Maksimalni randman grožđa za proizvodnju bijelih i roze vina iznosi 60%, a za proizvodnju crvenih vina 70%. Sve faze proizvodnje vina, uključujući punjenje u originalnu ambalažu, obavljaju se unutar granica subregiona ili u njegovoj neposrednoj blizini, na maloj udaljenosti između vinograda i vinarija, čime se obezbjeđuje očuvanje kvaliteta i karakterističnih svojstava vina, sljedljivost proizvoda i efikasna kontrola proizvodnje vina sa zaštićenom oznakom porijekla.
Sve faze proizvodnje vina sa zaštićenom oznakom porijekla u subregionu Bjelopavlići (berba i transport grožđa, muljanje, sumporisanje, cijeđenje odnosno presovanje, dodavanje selekcionisanih kvasaca i enoloških sredstava, bistrenje šire, alkoholna fermentacija uz kontrolu temperature, maceracija kod crvenih vina, pretakanje, odležavanje vina, bistrenje i stabilizacija vina, filtracija, punjenje vina u staklenu ambalažu i primjena drugih dozvoljenih enoloških postupaka, sredstava, opreme i sudova) doprinose postojanosti senzornog profila vina i postizanju karakterističnih parametara kvaliteta vina subregiona Bjelopavlići.
Primjena visokih uzgojnih oblika vinove loze podiže lisnu masu iznad zone jutarnje vlage i prizemnih mrazeva, čime se poboljšavaju mikroklimatski uslovi u vinogradu i doprinosi očuvanju zdravstvenog stanja grožđa.

	Veća ili manja geografska jedinica (nije obavezno)
	Nazivi sljedećih užih geografskih područja mogu se navoditi na etiketi:
Danilovgrad, Bare, Brijestovo, Ćurilac, Donji Zagarač, Glavica, Gorica, Grbe, Grlić, Jastreb, Jelenak, Kosić, Kujava, Martinići, Međeđe, Glizice, Novo Selo, Pažići, Podglavice, Podkraj, Ržišta, Slap, Slatina, Spuž, Vrela, Zagorak i Zagreda; Nikšić, Bogetići, Drenovštica, Milojevići, Povija i Stubica. 

	Dodatni objektivni zahtjevi i uslovi udruženja koje će koristiti zaštićenu oznaku (nije obavezno)
	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15% vol.
Ograničenja u pogledu stavljanja vina na tržište:
Vino sa zaštićenom oznakom porijekla proizvedeno primjenom postupka „odležano u drvenom buretu“, „barik“ ili „barrique“ može se staviti u promet najranije 01. aprila druge godine nakon godine berbe.

	Nadležni kontrolni organ
	Ministarstvo poljoprivrede, šumarstva i vodoprivrede Crne Gore
Direktorat za poljoprivredu
Rimski trg br. 46
81000 Podgorica
Crna Gora



